钦定古今图书集成/明伦汇编/氏族典/第110卷 > 崔元珍
## 钦定古今图书集成/明伦汇编/氏族典/第110卷 > 崔元珍

按《魏书崔挺传》：“挺从父弟元珍，释褐司徒行参军，稍
迁司徒主簿，赵郡王干开府属。景明中，荆州长史。久
之，为司徒从事中郎，有公平称。后迁中散大夫，加征
卤将军。正光末，除平阳太守，假右将军。武泰初，改郡
为唐州，仍除元珍为刺史，赐爵凉城侯。尔朱荣之趣
洛也，遣其都督樊子鹄取唐州，元珍拒守不从，为子”
鹄所陷，被害。子叔恭。